Willow Beach House | LekkeSlaap
Willow Beach House: Hooffoto's
Adres: Willow-straat 8, Noordhoek, 7979, Wes-Kaap
Vanaf R5 200 per nag (vir 6 persone)
Willow Beach House is 'n pragtige huis met 3 slaapkamers op Long Beach se duine in Noordhoek. Dié moderne tuiste is deur 'n plaaslike argitek ontwerp en het smaakvolle interieur.
Die huis het 3 slaapkamers, 'n oopplan-leefarea met 'n kombuis, 'n groot onderdakstoep en verhitte swembad. Die hoofslaapkamer het 'n koninggrootte-bed en 'n en suite-badkamer met 'n bad en stort. Dié kamer is op die boonste verdieping en het glas-skuifdeure wat lei na 'n balkon met 'n lieflike uitsig. Die tweede slaapkamer het 'n koninggrootte-bed of 2 enkelbeddens en lei na 'n dek met 'n see-uitsig. Dié kamer het toegang tot 'n buitestort. Die derde slaapkamer het 'n koningingrootte-bed en skuifdeure lei na 'n dek met 'n berg- en tuin-uitsig. Dié kamer het ook toegang tot 'n buitestort.
Die oopplan-kombuis, -leefarea en -eetarea lei an 'n onderdakdek met stoepmeubels. Die leefarea het 'n leeshoekie in die galery, asook 'n TV met sekere DStv-kanale. Die kombuis het 'n losstaande Smeg-gasstoof en -elektriese oond, 'n skottelgoedwasser, wasmasjien en aparte opwaskamer. WiFi is beskikbaar.
Die huis het 'n sonverhitte swembad wat vir veiligheid bedek word. Verder is daar gerieflike buitemeubels, braaigeriewe, 'n omheinde tuin, houtdek rondom die huis en sonstoele. Parkeerplek is in 'n dubbelmotorhuis beskikbaar. Daar is ook 'n kluis, alarmstelsel, en toesluitbare skuifdeure by die tweede en derde slaapkamer. 'n Addisionele slaapkamer in die kothuis kan bespreek word vir 'n groter gesin. Willow Beach House word omring deur fynbos en het pragtige uitsigte oor die strand, berge en duine. Dus is dit die ideale bestemming vir diegene wat na rustigheid verlang, maar ook naby geriewe wil wees.
'n Bespreking by Willow Beach House sluit in:
Willow-straat 8, Noordhoek, 7979, Wes-Kaap
https://travelground.imgix.net/AAEAAQAAAAAAAAAAAAAAJDExNjZlMTBkLWM3NzEtNDcyNi04MWE4LTczN2I2NWFmNTkxYg?w=1440&h=960&fit=crop&auto=format Vanaf R5 200 per nag (vir 6 persone) 8 Willow Street Noordhoek 7979 Wes-Kaap 086 999 0018 16:00-23:00 10:00 -34.099166 18.36039